2.

XII priedas iš dalies keičiamas taip: (a) įterpiamas šis 3.2.3 punktas: 3.2.3. Nusidėvėjimas ar triktys gali būti nustatomos ir ne važiavimo ciklo metu (pvz., po variklio išjungimo).“; (b) 3.3.2.2 punktas pakeičiamas taip: „3.3.2.2. Variklio uždegimo pertrūkiai Variklio uždegimo pertrūkis jo darbinėje zonoje, apribotoje šiomis linijomis: (a) mažo variklio sūkių skaičiaus: mažiausiai 2 500 min– 1 variklio sūkių skaičiaus arba įprastinio + 1 000 min– 1 sūkių skaičiaus, nelygu, kuris iš jų yra mažesnis; (b) didelio variklio sūkių skaičiaus: daugiausia 8 000 min– 1 variklio sūkių skaičiaus arba 1 000 min– 1 viršijančio didžiausio sūkių skaičiaus, pasiekiamo per I tipo bandymo ciklą, arba didžiausio projektinio variklio sūkių skaičiaus, atėmus 500 min– 1, nelygu, kuris iš jų yra mažesnis; (c) šiuos variklio veikimą apibūdinančius taškus jungiančios linijos: (i) mažiausio variklio sūkių skaičiaus tašką, apibrėžtą a punkte, kai variklio įsiurbimo slėgis yra 3,3 kPa mažesnis už slėgį teigiamo sukimo momento linijoje; (ii) didžiausio variklio sūkių skaičiaus tašką, apibrėžtą b punkte, kai variklio įsiurbimo slėgis yra 13,3 kPa mažesnis už slėgį teigiamo sukimo momento linijoje. Variklio darbinė zona uždegimo pertrūkiams nustatyti pavaizduota 10-1 brėžinyje. 10-1 brėžinys Darbinė zona uždegimo pertrūkiams nustatyti “; (c) įterpiamas šis 3.10 punktas: 3.10. Papildomos nuostatos dėl transporto priemonių, kuriose naudojama variklio išsijungimo technologija. 3.10.1. Važiavimo ciklas 3.10.1.1. Savarankiškas pakartotinis variklio užvedimas, gavus variklio valdymo sistemos nurodymą po variklio užgesimo, gali būti laikomas nauju važiavimo ciklu arba esamo važiavimo ciklo tęsiniu.“; (d) 1 priedėlis iš dalies keičiamas taip: (1) 3.2 punktas pakeičiamas taip: 3.2. Jei įmanoma, be privalomos gedimo metu užfiksuojamos variklio būsenos informacijos, naudojant standartinės diagnostinės jungties nuoseklųjį prievadą, pareikalavus turi būti prieinami nurodyti signalai, jeigu informacija yra prieinama transporto priemonės kompiuteriui arba jeigu ją galima nustatyti naudojant transporto priemonės kompiuteriui prieinamą informaciją: diagnostiniai gedimų kodai, variklio aušinamojo skysčio temperatūra, degalų valdymo sistemos būsena (uždarojo, atvirojo ciklo arba kita), degalų tiekimo reguliavimas, uždegimo paskuba, įleidžiamo oro temperatūra, įleidimo kolektoriaus oro slėgis, oro srautas, variklio sūkių skaičius, droselinės sklendės padėties jutiklio išvesties vertė, antrinio oro būsena (srautui priešinga kryptimi, srauto kryptimi ar į atmosferą), apskaičiuotoji apkrovos vertė, transporto priemonės greitis ir degalų slėgis. Signalai pateikiami standartiniais vienetais pagal 3.7 punkte pateiktas specifikacijas. Faktiniai signalai aiškiai atskiriami nuo numatytosios vertės arba avarinių signalų.“; (2) 3.11, 3.12 ir 3.13 punktai pakeičiami taip: 3.11. Kai užregistruojamas gedimas, gamintojas gedimą identifikuoja taikydamas tinkamiausią iš gedimo kodų, nurodytų standarte ISO 15031-6:2010„Kelių transporto priemonės. Transporto priemonės ir išmetamųjų teršalų diagnostikos išorinės įrangos ryšys. 6 dalis. Diagnozuojamų trikčių kodo apibrėžtys“, kuriame kalbama apie su teršalų išmetimu susijusios sistemos diagnostinius gedimų kodus. Jei tai neįmanoma, gamintojas gali naudoti diagnostinius trikties kodus pagal standartą ISO DIS 15031-6:2010. Pasirinktinai gedimo kodus galima surinkti ir pateikti pagal standartą ISO 14229:2006. Gedimo kodai turi būti be apribojimų prieinami naudojant standartinę diagnostikos įrangą, atitinkančią 3.9 punktą. Transporto priemonės gamintojas nacionalinei standartizacijos įstaigai pateikia informaciją apie visus su išmetamaisiais teršalais susijusius diagnostikos duomenis, pvz., standartuose ISO 15031-5:2011 arba ISO 14229:2006 nenurodytus, bet su šiuo reglamentu susijusius PID, OBD kontrolinio įtaiso ir bandymų identifikavimo numerius. 3.12. Transporto priemonės ir diagnostikos tikrintuvo jungties sąsaja turi būti standartizuota ir atitikti visus standarto ISO 19689:2016 „Motociklai ir mopedai. Transporto priemonės ir diagnostikos išorinės įrangos ryšys. Diagnostinė jungtis ir susijusios elektros grandinės, specifikacija ir naudojimas“ arba standarto ISO 15031-3:2004 „Kelių transporto priemonės. Transporto priemonės ir išmetamųjų teršalų diagnostikos išorinės įrangos ryšys. 3 dalis. Diagnostinė jungtis ir susijusios elektros grandinės, specifikacija ir naudojimas“ reikalavimus. Jei įmanoma, ji įrengiama po sėdimąja vieta. Bet kuriai kitai diagnostinės jungties padėčiai turi pritarti patvirtinimo institucija, techninės tarnybos personalui turi būti sudaryta galimybė lengvai pasiekti diagnostinę jungtį, tačiau ji turi būti apsaugota, kad jos negalėtų neteisėtai keisti nekvalifikuoti darbuotojai. Jungties sąsajos padėtis turi būti aiškiai nurodyta vartotojo instrukcijose. 3.13. Kol L kategorijos priemonei skirta OBD II etapo sistema neįrengta transporto priemonėse, transporto priemonės gamintojo prašymu gali būti įrengta pakaitinė jungties sąsaja. Jeigu įrengiama tokia pakaitinė jungties sąsaja, transporto priemonės gamintojas bandymo įrangos gamintojams nemokamai pateikia išsamius duomenis apie transporto priemonės jungties kontaktų konfigūraciją. Transporto priemonės gamintojas turi pateikti adapterį, leidžiantį prisijungti prie bendrinio skaitytuvo. Toks adapteris turi būti profesionaliam naudojimui tinkamos kokybės. Jis pateikiamas visiems jo paprašiusiems nepriklausomiems veiklos vykdytojams, nė vieno iš jų nediskriminuojant. Gamintojai gali nustatyti pagrįstą ir proporcingą šio adapterio kainą, atsižvelgdami į papildomas kliento išlaidas pasirinkus gamintoją. Jungties sąsaja ir adapteris negali turėti jokių konkrečios konstrukcijos elementų, kuriuos prieš naudojimą reikėtų patvirtinti ar sertifikuoti arba kurie apribotų keitimąsi transporto priemonės duomenimis naudojant bendrinio skaitytuvo užklausą.“; (3) 4.1.4 punktas pakeičiamas taip: 4.1.4. Nuo 2024 m. sausio 1 d., jei pagal šio priedo reikalavimus transporto priemonėje yra įrengtas kontrolinis įtaisas M, visų kontrolinių įtaisų M atveju IUPRM turi būti ne mažesnis kaip 0,1.“; (4) įterpiamas šis 4.1.4.1 punktas: 4.1.4.1. Iki 2023 m. gruodžio 31 d. gamintojas patvirtinimo institucijai įrodo IUPR nustatymo veikimą: naujų tipų transporto priemonėms – nuo 2020 m. sausio 1 d., esamų tipų transporto priemonėms – nuo 2021 m. sausio 1 d.“; (5) 4.5 ir 4.5.1 punktai pakeičiami taip: „4.5. Bendrasis vardiklis 4.5.1. Bendrasis vardiklis yra matuoklis, matuojantis, kiek kartų transporto priemone buvo važiuota. Vardiklio vertė padidinama per 10 sekundžių, jei įvykdomi šie vieno važiavimo ciklo kriterijai: a) bendras laikas, praėjęs nuo variklio užvedimo, mažesniame kaip 2 440 m aukštyje virš jūros lygio yra ne trumpesnis kaip 600 sekundžių, esant didesniam nei 75,7 kPa aplinkos slėgiui ir ne mažesnei kaip 266,2 K (– 7 °C) aplinkos temperatūrai; b) bendras transporto priemonės eksploatavimo laikas esant ne mažesniam nei 25 km/h greičiui mažesniame kaip 2 440 m aukštyje virš jūros lygio yra ne trumpesnis kaip 300 sekundžių, esant didesniam nei 75,7 kPa aplinkos slėgiui ir ne mažesnei kaip 266,2 K (– 7 °C) aplinkos temperatūrai; c) tęstinis transporto priemonės eksploatavimo laikas veikiant tuščiąja eiga (t. y. vairuotojui nenuspaudus greičio pedalo ir transporto priemonei važiuojant ne greičiau kaip 1,6 km/h greičiu) mažesniame kaip 2 440 m aukštyje virš jūros lygio yra ne trumpesnis kaip 30 sekundžių, esant didesniam nei 75,7 kPa aplinkos slėgiui ir ne mažesnei kaip 266,2 K (– 7 °C) aplinkos temperatūrai. Bendrasis vardiklis taip pat gali būti padidinamas viršijant ribines aukščio arba aplinkos slėgio ir aplinkos temperatūros sąlygas.“; (6) įterpiamas šis 4.6.2.1 punktas: 4.6.2.1. Nereikalaujama pateikti konkrečių sudedamųjų dalių ar sistemų kontrolinių įtaisų, nuolat stebinčių, ar nėra trumpo sujungimo ar atvirosios grandinės gedimų, skaitiklio ir vardiklio derinio. Šiame punkte „nuolat“ reiškia, kad stebėsena vyksta nuolatos ir stebėsenos tikslais naudojamo signalų diskretizavimo dažnis yra ne mažesnis kaip dvi imtys per sekundę, o su tuo kontroliniu įtaisu susijusios trikties buvimo arba nebuvimo faktas turi būti nustatytas per 15 sekundžių. Jeigu kontrolės tikslais kompiuterio įvesties duomenų imties diskretizavimo dažnis yra mažesnis, sudedamosios dalies signalas gali būti vertinamas kiekvieną kartą, kai įvyksta diskretizavimas. Nereikalaujama aktyvinti išvesties sudedamosios dalies ir (arba) sistemos tik tam, kad būtų vykdoma šios sudedamosios dalies ir (arba) sistemos stebėsena.“; (7) 4.7.4 punktas pakeičiamas taip: 4.7.4. OBD sistema per 10 sekundžių turi uždrausti toliau didinti bendrojo vardiklio vertę, jei nustatoma kurios nors sudedamosios dalies, naudojamos nustatyti, ar vykdomi 4.5 punkte nustatyti kriterijai (pvz., transporto priemonės greitis, aplinkos temperatūra, aukštis virš jūros lygio, veikimas tuščiąja eiga arba veikimo trukmė), triktis ir užregistruojamas tam tikras nepatvirtintas gedimo kodas. Jokiomis kitomis aplinkybėmis negalima uždrausti didinti bendrojo vardiklio vertės. Jei trikties nebenustatoma (pvz., nepatvirtintas kodas ištrinamas automatiškai arba pagal skaitytuvo komandą), bendrojo vardiklio vertę vėl leidžiama didinti per 10 sekundžių.“; (e) 2 priedėlis iš dalies keičiamas taip: (i) 1 punkte išbraukiama išnaša; (ii) 2.1 punktas pakeičiamas taip: „2.1. Ap2-1 lentelė Įtaisų, kurie turi būti stebimi OBD I ir (arba) II etapu (jei jie įrengti), apžvalga Nr. Įtaiso grandinė Grandinės vientisumas Grandinės nuoseklumas Pagrindinis stebėsenos reikalavimas Pastabos Nr. Lygis (2.3. punktas) Aukštos įtampos grandinė Žemos įtampos grandinė Atviroji grandinė Už leidžiamo intervalo ribų Eksploatacinės savybės / patikimumas Įstrigęs signalas Įtaisas neveikia / įtaiso nėra 1 Valdymo modulio (ECU / PCU) vidaus klaida 3 I ir II (1) Jutiklis (įvestis į valdymo bloką) 1 Akceleratoriaus (pedalo / rankenos) padėties jutiklis 1 I ir II I ir II I ir II I ir II I ir II I ir II (2) 2 Barometrinio slėgio jutiklis 1 I ir II I ir II I ir II II 3 Kumštelinio veleno padėties jutiklis 3 I ir II 4 Alkūninio veleno padėties jutiklis 3 I ir II 5 Variklio aušalo temperatūros jutiklis 1 I ir II I ir II I ir II II II II (4) 6 Išmetamųjų dujų reguliavimo veleno kampo jutiklis 1 I ir II I ir II I ir II II II II (4) 7 Išmetamųjų dujų recirkuliacijos jutiklis 1 II II II II II II (4) 8 Degalų tiekimo kolektoriaus slėgio jutiklis 1 I ir II I ir II I ir II II II II (4) 9 Degalų tiekimo kolektoriaus temperatūros jutiklis 1 I ir II I ir II I ir II II II II (4) 10 Pavaros perjungimo padėties jutiklis (potenciometro tipo) 1 I ir II I ir II I ir II II II II (4) (5) 11 Pavaros perjungimo padėties jutiklis (perjungimo tipo) 3 II I ir II (5) 12 Įsiurbiamo oro temperatūros jutiklis 1 I ir II I ir II I ir II II II II (4) 13 Detonacijos jutiklis (nerezonansinio tipo) 3 I ir II 14 Detonacijos jutiklis (rezonansinio tipo) 3 I ir II 15 Kolektoriaus absoliučiojo slėgio jutiklis 1 I ir II I ir II I ir II II II II (4) 16 Oro masės jutiklis 1 I ir II I ir II I ir II II II II (4) 17 Variklio alyvos temperatūros jutiklis 1 I ir II I ir II I ir II II II II (4) 18 O2 jutiklio (dvejetainiai / linijiniai) signalai 1 I ir II I ir II I ir II II II II (4) 19 Degalų (didelio) slėgio jutiklis 1 I ir II I ir II I ir II II II II (4) 20 Degalų talpyklos temperatūros jutiklis 1 I ir II I ir II I ir II II II II (4) 21 Droselinės sklendės padėties jutiklis 1 I ir II I ir II I ir II I ir II I ir II I ir II (2) 22 Transporto priemonės greičio jutiklis 3 II I ir II (5) 23 Ratų sukimosi greičio jutiklis 3 II I ir II (5) Vykdikliai (išvestis iš valdymo blokų) 1 Degalų garavimo išlakų sistemos prapūtimo valdymo vožtuvas 2 II I ir II II I ir II (6) 2 Išmetamųjų dujų reguliavimo veleno vykdiklis (variklio varomas) 3 II I ir II 3 Išmetamųjų dujų recirkuliacijos valdymas 3 II 4 Degalų purkštuvas 2 I ir II I ir II (6) 5 Tuščiosios eigos oro reguliavimo sistema 1 I ir II I ir II I ir II II I ir II (6) 6 Uždegimo ritės pirminės reguliavimo grandinės 2 I ir II I ir II (6) 7 O2 jutiklio kaitintuvas 1 I ir II I ir II I ir II II I ir II (6) 8 Antrinio oro įpūtimo sistema 2 II I ir II II I ir II (6) 9 Elektroninės droselinės sklendės vykdiklis 3 I ir II I ir II (6) (iii) 2.4 punktas pakeičiamas taip: 2.4. Gali būti derinami du iš trijų tiek grandinės vientisumo, tiek grandinės nuoseklumo stebėsenos diagnostikos požymių, pvz., — aukšto grandinės įtampos lygio arba atviros grandinės ir žemo grandinės įtampos lygio, — aukšto grandinės įtampos lygio ir žemo grandinės įtampos lygio ir atviros grandinės, — kai signalas yra už leidžiamo intervalo ribų arba yra grandinės veikimo sutrikimas ir įstrigęs signalas, — aukšto ir aukštesnio už leidžiamo intervalo ribą grandinės įtampos lygio arba žemo ir žemesnio už leidžiamo intervalo ribą grandinės įtampos lygio.“; (f) pridedami šie 3, 4 ir 5 priedėliai: „ 3 priedėlis Eksploatacinių savybių koeficientas 1. Įvadas 1.1. Šiame priedėlyje nustatomi reikalavimai, taikomi pagal šį reglamentą patvirtintų L3e, L5e-A ir L7e-A tipų transporto priemonių OBD sistemų konkretaus kontrolinio įtaiso M eksploatacinių savybių koeficientui (IUPR M). 2. IUPR M patikra 2.1. Patvirtinimo institucijai paprašius, gamintojas teikiant tipo patvirtinimą sutarta forma pateikia jai informaciją apie pretenzijas dėl garantijos, garantinius remonto darbus ir OBD sistemos gedimus, užregistruotus atliekant techninės priežiūros darbus. Pateikiant šią informaciją, išsamiai apibūdinamas su išmetamųjų teršalų kiekiu susijusių sudedamųjų dalių ir sistemų gedimų dažnumas ir esmė. Ataskaitos apie kiekvieną transporto priemonės modelį teikiamos ne rečiau kaip kartą per transporto priemonės gamybos ciklą už 5 metų laikotarpį arba pasiekus Reglamento (ES) Nr. 168/2013 VII priedo A dalyje nustatytą ridą, nelygu, kas įvyksta greičiau. 2.2. IUPR turinčių transporto priemonių šeimą apibrėžiantys parametrai IUPR turinčių transporto priemonių šeimai apibrėžti taikomi 5 priedėlyje išvardyti OBD šeimos parametrai. 2.3. Informavimo reikalavimai IUPR M patikrą atlieka tipo patvirtinimo institucija, remdamasi gamintojo pateikta informacija. Pateikiant šią informaciją pirmiausia nurodoma: 2.3.1. gamintojo pavadinimas ir adresas; 2.3.2. gamintojo įgalioto atstovo, dirbančio tose srityse, apie kurias informuoja gamintojas, pavadinimas (vardas, pavardė), adresas, telefono ir fakso numeriai bei e. pašto adresas; 2.3.3. transporto priemonių, kurioms skirta gamintojo pateikta informacija, modelio pavadinimas (-ai); 2.3.4. tam tikrais atvejais transporto priemonių tipų, kuriems skirta gamintojo informacija, sąrašas, t. y. OBD ir ESKM atveju – OBD šeima, pagal 5 priedėlį; 2.3.5. transporto priemonės identifikavimo numerių (VIN) kodai, taikomi tos šeimos transporto priemonių tipams (VIN priešdėlis); 2.3.6. tipo patvirtinimų, taikomų IUPR turinčių transporto priemonių šeimos transporto priemonių tipams, numeriai, įskaitant prireikus visų tipo išplėtimo patvirtinimų ir lauko sąlygomis atlikto remonto ir (arba) transporto priemonių susigrąžinimo (atnaujinimo darbų) numeriai; 2.3.7. informacija apie šių transporto priemonių, apie kurias gamintojas pateikia informaciją (jeigu to prašo patvirtinimo institucija), tipo patvirtinimo išplėtimus, lauko sąlygomis atliktus remonto darbus ir (arba) transporto priemonių susigrąžinimą; 2.3.8. laikotarpis, per kurį buvo surinkta gamintojo informacija; 2.3.9. transporto priemonės konstravimo laikotarpis, apie kurį gamintojas pateikia informaciją (pvz., transporto priemonės pagamintos 2017 kalendoriniais metais); 2.3.10. gamintojo taikoma IUPR M patikros procedūra, įskaitant: (a) transporto priemonių buvimo vietos nustatymo būdą; (b) transporto priemonių atrankos ir atmetimo kriterijus; (c) taikant programą naudojamų bandymų tipus ir procedūras; (d) gamintojo taikomus eksploatuojamų transporto priemonių šeimų grupės priėmimo ir atmetimo kriterijus; (e) geografinį rajoną (-us), kuriame (-iuose) gamintojas surinko informaciją, ir (f) imties dydį ir naudotą bandinių atrankos planą; 2.3.11. gamintojo taikytos IUPR M procedūros rezultatai, įskaitant: (a) į programą įtrauktų transporto priemonių identifikavimą (išbandytų ar neišbandytų). Pateikiami šie identifikavimo duomenys: — modelio pavadinimas, — transporto priemonės identifikavimo numeris (VIN), — eksploatavimo regionas (jeigu žinomas), — pagaminimo data; (b) priežastis (-ys), dėl kurios (-ių) transporto priemonė neįtraukta į imtį: (c) bandymų duomenys, įskaitant: — bandymų (atsiuntimo) datą, — bandymų (atsiuntimo) vietą, — visus duomenis, kaip reikalaujama pagal 1 priedėlio 4.1.6 punktą, atsiųstus iš transporto priemonės, — praneštą kiekvieno kontrolinio įtaiso eksploatacinių savybių koeficientą. 2.3.12. dėl IUPR M atrankos: (a) kiekvieno visų atrinktų transporto priemonių kontrolinio įtaiso IUPR M vidurkis pagal 1 priedėlio 4.1.4 punktą; (b) atrinktų transporto priemonių, kurių IUPR M pagal 1 priedėlio 4.1.4 punktą yra ne mažesnis kaip kontroliniam įtaisui taikoma mažiausia vertė, procentinė dalis. 3. Transporto priemonių atranka siekiant nustatyti IUPR M 3.1. Gamintojo atliekama atranka turi apimti ne mažiau kaip dvi valstybes nares, kuriose yra labai skirtingos transporto priemonių eksploatavimo sąlygos (nebent tiekiama tik vienos valstybės narės rinkai). Parenkant valstybes nares, turi būti atsižvelgiama į tokius veiksnius kaip degalų, aplinkos sąlygų, vidutinio greičio kelyje skirtumai, taip pat važiavimo mieste ir (arba) greitkeliu skirtumai. IUPR M bandymo tikslais į imtį įtraukiamos tik 4 priedėlio 2.3 punkto reikalavimus atitinkančios transporto priemonės. 3.2. Parinkdamas valstybes nares, iš kurių bus atrenkamos transporto priemonės, gamintojas gali pasirinkti transporto priemones iš valstybės narės, kuri laikoma ypač reprezentatyvi. Tokiu atveju gamintojas tipo patvirtinimą suteikusiai patvirtinimo institucijai turi įrodyti, kad atranka yra reprezentatyvi (pvz., toje rinkoje per metus parduodamų tos šeimos transporto priemonių dalis yra didžiausia Sąjungoje). Jei norint patikrinti transporto priemonių šeimą reikia išbandyti daugiau kaip vieną bandinių partiją, kaip apibrėžta 3.3 punkte, į antrąją ir trečiąją bandinių partijas įtrauktų transporto priemonių veikimo sąlygos turi skirtis nuo į pirmąją bandinių partiją įtrauktų transporto priemonių. 3.3. Imties dydis 3.3.1. Bandinių partijų kiekis nustatomas pagal metines OBD šeimos pardavimo apimtis Sąjungoje, kaip nurodyta šioje lentelėje: ES registracijų skaičius per kalendorinius metus (variklio išmetalų bandymas) transporto priemonių su ESK, kurios atrankiniu laikotarpiu priskiriamos OBD sistemą turinčių transporto priemonių šeimai Bandinių partijų kiekis iki 100 000 1 100 001 –200 000 2 Per 200 000 3 3.3.2. IUPR atveju atrenkamų bandinių partijų skaičius yra nurodytas 3.3.1 punkte pateiktoje lentelėje ir pagrįstas patvirtintų IUPR turinčių transporto priemonių šeimai priskiriamų transporto priemonių su IUPR skaičiumi. Pirmuoju transporto priemonių, priskiriamų prie IUPR turinčių transporto priemonių šeimos, atrankos laikotarpiu laikoma, kad atranka turi būti taikoma visų tipų patvirtintoms IUPR turinčioms transporto priemonėms, priskiriamoms šeimai. Vėlesniais atrankos laikotarpiais atranka taikoma tik tų tipų transporto priemonėms, kurios anksčiau nebuvo išbandytos arba kurioms nuo ankstesnio atrankos laikotarpio yra taikomi patvirtinto tipo išplėtimai, atsižvelgiant į išmetamuosius teršalus. Bandinių partijoje turi būti mažiausia šešios transporto priemonės, priskiriamos transporto priemonių, kurių ES užregistruojama mažiau nei 5 000, šeimoms, kurioms atrankos laikotarpiu turi būti taikoma atranka. Visų kitų transporto priemonių šeimų atveju bandinių partijoje turi būti mažiausia penkiolika atrinktų transporto priemonių. Kiekviena bandinių partija turi tinkamai atspindėti pardavimo modelį, t. y. bent jau tų tipų transporto priemonių, kurių parduodama daug (ne mažiau kaip 20 % visos transporto priemonių šeimos). Būtiniausi IUPR reikalavimai, taip pat reikalavimas įrodyti tipo patvirtinimo institucijai atitiktį minėtiems reikalavimams, netaikomi mažos serijinės gamybos transporto priemonėms, kai pagaminama mažiau kaip 1 000 OBD šeimai priklausančių transporto priemonių. 4. Patvirtinimo institucija, remdamasi 2 skirsnyje nurodytu auditu, priima vieną iš šių sprendimų arba imasi vieno iš šių veiksmų: (a) nusprendžia, kad IUPR turinčių transporto priemonių šeima atitinka nustatytus reikalavimus, ir nesiima jokių kitų veiksmų arba (b) nusprendžia, kad gamintojo pateiktų duomenų nepakanka sprendimui priimti, ir prašo, kad gamintojas pateiktų papildomos informacijos ar bandymų duomenų; (c) nusprendžia, kad, remiantis patvirtinimo institucijos pateiktais duomenimis arba valstybės narės priežiūros bandymų programomis, gamintojo pateiktos informacijos nepakanka sprendimui priimti, ir prašo, kad gamintojas pateiktų papildomos informacijos ar bandymų duomenų; (d) nusprendžia, kad IUPR turinčių transporto priemonių šeimos patikros rezultatai yra nepatenkinami, ir imasi priemonių, kad toks transporto priemonių tipas arba IUPR turinčių transporto priemonių šeima būtų išbandyta pagal 1 priedėlį. Jeigu remiantis IUPR M audito rezultatais į bandinių partiją įtrauktos transporto priemonės atitinka 4 priedėlio 3.2 punkto bandymų kriterijus, tipo patvirtinimo institucija privalo papildomai imtis šio punkto d papunktyje aprašytų veiksmų. 4.1. Patvirtinimo institucija, bendradarbiaudama su gamintoju, atrenka keletą transporto priemonių, kurių rida yra pakankama ir kurių eksploataciją galima tinkamai užtikrinti įprastomis sąlygomis. Su gamintoju tariamasi, kurios transporto priemonės turi būti atrinktos, ir jam leidžiama dalyvauti atliekant patvirtinamąją transporto priemonių patikrą. 4 priedėlis Transporto priemonių atrankos, atsižvelgiant į eksploatacinių savybių koeficientus, kriterijai 1. Įvadas 1.1. Šiame priedėlyje išdėstomi kriterijai, nurodyti šio priedo 1 priedėlio 4 skirsnyje dėl transporto priemonių atrankos bandymams ir IUPR M procedūrų. 2. Atrankos kriterijai Pasirinktos transporto priemonės priimtinumo, atsižvelgiant į IUPR M, kriterijai yra nustatyti 2.1–2.5 punktuose. 2.1. Transporto priemonė turi priklausyti transporto priemonių tipui, patvirtintam pagal šį reglamentą ir nurodytam atitikties sertifikate, išduotame pagal Įgyvendinimo reglamentą (ES) Nr. 901/2014 (3). IUPR M patikros tikslais transporto priemonė turi būti patvirtinta pagal OBD II etapo arba vėlesnės laidos standartą. Transporto priemonė turi būti registruota ir naudojama Sąjungoje. 2.2. Transporto priemonės rida turi būti ne mažesnė kaip 3 000 km arba transporto priemonė turi būti eksploatuota ne mažiau kaip 6 mėnesius, nelygu, kas įvyksta vėliau, bet rida turi būti ne didesnė nei atitinkamai transporto priemonei taikoma patvarumo rida, nurodyta Reglamento (ES) Nr. 168/2013 VII priedo A dalyje, arba transporto priemonė turi būti eksploatuota ne daugiau kaip 5 metus, nelygu, kas įvyksta pirmiau. 2.3. Tikrinant IUPR M, į bandinių imtį įtraukiamos tik toliau nurodytos transporto priemonės: (a) transporto priemonės, kurias naudojant buvo surinkta pakankamai duomenų apie transporto priemonės veikimą, kad būtų galima atlikti kontrolinio įtaiso bandymą. Kalbant apie kontrolinius įtaisus, kurie, remiantis 1 priedėlio 4.6.1 punktu, turi atitikti kontrolinio įtaiso eksploatacinių savybių koeficientą ir kurie turi registruoti ir pateikti duomenis apie koeficientą, pakankamais duomenimis apie transporto priemonės veikimą laikoma tai, kad vardiklis atitinka toliau nurodytus kriterijus. Kaip apibrėžta 1 priedėlio 4.3 ir 4.5 punktuose, bandomo kontrolinio įtaiso vardiklio vertė turi būti bent jau ne mažesnė už vieną iš šių verčių: i) 15, jei tai yra garavimo sistemų kontroliniai įtaisai, antrinio oro tiekimo sistemų kontroliniai įtaisai ir kontroliniai įtaisai, kuriems taikomas pagal 1 priedėlio 4.3.2 punktą didinamas vardiklis (pvz., šaltojo paleidimo kontroliniai įtaisai, oro kondicionavimo sistemų kontroliniai įtaisai ir kt.), arba ii) 5, jei tai yra kietųjų dalelių filtrų kontroliniai įtaisai ir oksidacijos katalizatoriaus kontroliniai įtaisai, kuriems taikomas pagal 1 priedėlio 4.3.2 punktą didinamas vardiklis, arba iii) 30, jei tai yra katalizatoriaus, deguonies jutiklio, EGR, VVT ir visų kitų sudedamųjų dalių kontroliniai įtaisai; (b) transporto priemonės, kurių veikimo charakteristikos nebuvo suklastotos arba kuriose nebuvo įrengta papildomų ar patobulintų dalių, dėl kurių OBD sistema nebeatitiktų XII priedo reikalavimų. 2.3. Jei atliekama techninė apžiūra, ji turėtų būti atliekama gamintojo rekomenduotais techninės apžiūros intervalais. 2.4. Transporto priemonėje neturi būti nustatyta jokių požymių, rodančių, kad ji buvo netinkamai eksploatuojama (pvz., su ja buvo dalyvauta lenktynėse, eksploatuojamą transporto priemonę veikė perkrovos, ji eksploatuota naudojant netinkamus degalus arba buvo kitaip pažeisti jos eksploatavimo reikalavimai), arba kitų veiksnių (pvz., klastojimo), galinčių turėti įtakos išmetamųjų teršalų kiekiui. Atsižvelgiama į gedimo kodą ir kompiuteryje saugomus ridos duomenis. Transporto priemonė nepasirenkama bandymui, jeigu pagal kompiuteryje saugomą informaciją nustatoma, kad transporto priemonė buvo eksploatuota po gedimo kodo užregistravimo ir suremontuota palyginti negreit. 2.5. Transporto priemonės variklis arba pati transporto priemonė neturi būti be leidimo iš esmės remontuoti. 3. Taisomųjų priemonių planas 3.1. Tipo patvirtinimo institucija pareikalauja, kad gamintojas pateiktų taisomųjų priemonių planą, kaip užtikrinti atitiktį, kai: 3.2. sudarant bandinių imtį, kurios dydis nustatomas pagal 3 priedėlio 3.3.1 punktą, laikomasi toliau nurodomų konkretaus M kontrolinio įtaiso IUPRM taikomų statistinių kriterijų; pateikti transporto priemonių, kurios, vadovaujantis 1 priedėlio 4.1.4 punktu, sertifikuotos taikant koeficientą 0,1, duomenys rodo, kad bent pagal vieną bandinių imties M kontrolinį įtaisą vidutinis bandinių imties IUPR yra mažesnis kaip 0,1 arba kad ne mažiau kaip 66 proc. į bandinių imtį įtrauktų transporto priemonių IUPR yra mažesnis kaip 0,1. 3.3. Taisomųjų priemonių planas tipo patvirtinimo institucijai pateikiamas ne vėliau kaip per 60 darbo dienų nuo 3.1 punkte nurodyto pranešimo datos. Tipo patvirtinimo institucija per 30 darbo dienų paskelbia, ar pritaria, ar nepritaria taisomųjų priemonių planui. Tačiau terminas pratęsiamas, kai gamintojas gali įrodyti kompetentingai tipo patvirtinimo institucijai, kad reikia daugiau laiko neatitikčiai ištirti, kad būtų galima pateikti taisomųjų priemonių planą. 3.4. Taisomosios priemonės taikomos visoms transporto priemonėms, kurioms gali būti būdingi tokie patys trūkumai. Turi būti įvertinta būtinybė iš dalies pakeisti tipo patvirtinimo dokumentus. 3.5. Gamintojas pateikia visų pranešimų, susijusių su taisomųjų priemonių planu, kopijas, saugo transporto priemonių susigrąžinimo kampanijos apskaitos duomenis ir tipo patvirtinimo institucijai reguliariai teikia būsenos ataskaitas. 3.6. Į taisomųjų priemonių planą įtraukiami 3.6.1–3.6.11 punktuose nustatyti reikalavimai. Gamintojas taisomųjų veiksmų planui suteikia unikalų identifikavimo pavadinimą arba numerį. 3.6.1. Kiekvieno į taisomųjų priemonių planą įtraukto transporto priemonių tipo aprašas. 3.6.2. Specialių modifikacijų, pertvarkymų, remonto darbų, pataisymų, reguliavimų arba kitokių pakeitimų, kuriuos reikia atlikti tam, kad transporto priemonės atitiktų reikalavimus, aprašas su trumpa gamintojo sprendimui dėl konkrečių neatitikčiai panaikinti taikytinų priemonių pagrįsti būtinų duomenų ir techninių tyrimų santrauka. 3.6.3. Būdo, kuriuo gamintojas informuoja transporto priemonių savininkus, aprašas. 3.6.4. Tinkamos techninės priežiūros arba eksploatavimo sąlygų, kurias gamintojas nustato, kad transporto priemonę būtų galima remontuoti pagal taisomųjų veiksmų planą, aprašas ir priežasčių, dėl kurių gamintojas nustato kurią nors iš pirmiau minėtų sąlygų, paaiškinimas. Techninės priežiūros arba eksploatavimo sąlygų nustatyti negalima, jeigu jos nėra akivaizdžiai susijusios su neatitiktimi ir taisomaisiais veiksmais. 3.6.5. Tvarkos, kurios turi laikytis transporto priemonių savininkai, kad būtų pašalinta jų transporto priemonių neatitiktis, aprašas. Šiame apraše nurodoma data, nuo kurios galima taikyti taisomąsias priemones, apskaičiuotas laikas, per kurį dirbtuvės turi atlikti remontą, ir nurodoma vieta, kur tas remontas gali būti atliktas. Remontas atliekamas tinkamai per pagrįstą laiką nuo transporto priemonės pristatymo. 3.6.6. Transporto priemonės savininkui perduoto informacinio pranešimo kopija. 3.6.7. Trumpas sistemos, kurią gamintojas naudoja, kad užtikrintų tinkamą sudedamųjų dalių arba sistemų tiekimą ir įgyvendintų taisomąsias priemones, aprašas. Nurodoma, kada bus pateikta pakankamai sudedamųjų dalių arba sistemų, kad būtų galima imtis veiksmų. 3.6.8. Visų instrukcijų, kurios turi būti nusiųstos remontą atliksiantiems asmenims, kopija. 3.6.9. Pasiūlytų taisomųjų priemonių poveikio išmetamiesiems teršalams, degalų sąnaudoms, transporto priemonės vairavimo charakteristikoms ir kiekvieno transporto priemonių tipo saugai aprašas kartu su taisomųjų priemonių planu, techniniais tyrimais ir kita šias išvadas pagrindžiančia informacija. 3.6.10. Bet kokia kita informacija, ataskaitos arba duomenys, kurie tipo patvirtinimo institucijos nuožiūra gali būti laikomi būtinais taisomųjų priemonių planui įvertinti. 3.6.11. Tipo patvirtinimo institucijai pateikiamas ir remonto darbų registravimo būdo aprašas, kai į taisomųjų priemonių planą įtrauktas transporto priemonių susigrąžinimas. Jeigu naudojama etiketė, pateikiamas jos pavyzdys. 3.7. Gamintojo gali būti prašoma atlikti tinkamai parengtus ir būtinus sudedamųjų dalių ir transporto priemonių, kurios, kaip buvo siūlyta, pakeistos, suremontuotos ar modifikuotos, bandymus, kad būtų įrodytas pakeitimo, remonto ar modifikavimo veiksmingumas. 3.8. Gamintojas yra atsakingas už įrašų apie kiekvieną susigrąžintą ir suremontuotą transporto priemonę ir remontą atlikusias dirbtuves apskaitą. Tipo patvirtinimo institucijai paprašius, jai turi būti suteikta galimybė gauti informacijos įrašus 5 metus nuo taisomųjų priemonių plano įgyvendinimo. 3.9. Informacija apie remontą ir (arba) modifikavimą arba naujos įrangos įrengimą įrašoma sertifikate, kurį gamintojas pateikia transporto priemonės savininkui. 5 priedėlis Borto diagnostikos sistemą turinčių transporto priemonių šeima 1. Įvadas 1.1. Šiame priedėlyje išdėstyti kriterijai, kaip apibrėžti OBD šeimą, kaip nurodyta 3 ir 4 priedėliuose. 2. Atrankos kriterijai Tų tipų transporto priemonės, kurių bent jau toliau aprašyti parametrai yra vienodi, laikomos priklausančiomis tam pačiam variklio / išmetamųjų teršalų kontrolės / OBD sistemos deriniui. 2.2 Variklis: — degimo procesas (priverstinis uždegimas, slėginis uždegimas, dvitaktis, keturtaktis, rotorinis), — degalų tiekimo varikliui metodas (t. y. vientaškis ar daugiataškis degalų įpurškimas), — degalų tipas (t. y. benzinas, dyzelinas, benzino ir etanolio mišinys, dyzelino ir biodyzelino mišinys, GD / biometanas, SND, dvi degalų rūšys – benzinas ir GD / biometanas, dvi degalų rūšys – benzinas ir SND). 2.3 Išmetamųjų teršalų kontrolės sistema: — deginių filtro katalizatoriaus tipas (t. y. oksidacinis, trijų pakopų, įkaitintas katalizatorius, SEK, kt.), — kietųjų dalelių gaudyklės tipas, — antrinio oro įpūtimas (t. y. taikoma ar netaikoma), — išmetamųjų dujų recirkuliacija (t. y. taikoma ar netaikoma). 2.4 OBD sistemos sudedamosios dalys ir veikimas: — OBD sistemos veikimo stebėjimo, veikimo trikčių nustatymo ir pranešimo apie šias veikimo triktis transporto priemonės vairuotojui metodai.